
התיאור נוצר באופן אוטומטי]
לכבוד							תאריך: 23 במרץ 2025
חברי הארגון

מכובדיי שלום רב,
הנדון:       תקנות הסעה בטיחותית לילדים ולפעוטות עם מוגבלות 
(כללים ומבחנים לזכאות להסעה ולליווי(

בימים האחרונים, נודע לנו  כי הועלתה לאתר החקיקה הממשלתי טיוטת תקנות הסעה בטיחותית לילדים ולפעוטות עם מוגבלות (כללים ומבחנים לזכאות להסעה ולליווי( התשפ"ה – 2025 (להלן – טיוטת התיקון).
בסקירה שביצע ארגון חברות ההסעה בישראל, התברר כי בניגוד לתקנות הקיימות כיום בנושא (תקנות הסעה בטיחותית לילדים נכים (כללים ומבחנים לזכאות להסעה ולליווי), תשנ"ה-1995; להלן – התקנות הקיימות) בהן נקבע במפורש כי המלווה יועסק בידי רשות מקומית, הרי שבמסגרת טיוטת התיקון, הוראות תקנה 2(א) נמחקו או נגרעו, וכך ייווצר מצב, למיטב הבנתנו,  ⁠שהמלווה יוכל להיות מועסק על ידי כל גורם. 
במצב דברים זה, החשש הוא הוא שרשויות מקומיות יכללו במכרזי ההיסעים שהן מפרסמות (באמצעות משכ"ל), סעיף בו מתחייבת חברת ההסעות המיוחדות להעמיד מלווים ככל שיידרש.
להבנתנו, ביטול חובת הרשות המקומית להעסיק את המלווים (דבר שכאמור יביא בהכרח להשתת עלויות ההעסקה על חברות להסעות מיוחדות), ייצרו בהכרח מעמסה כלכלית ותפעולית גדולות יותר על החברות להסעות מיוחדות, וזאת בשל הצורך להקים ולהעסיק מערך מלווים על כל המשתמע מכך. אנו חוששים כי הדבר יביא לגידול בעלויות התפעול של החברות להסעות מיוחדות, דבר אשר עלול להביא לקריסת חברות להסעות מיוחדות או לכל הפחות לפגיעה ממשית ומשמעותית במצבן הכלכלי-פיננסי, שכשלעצמו יביא בהכרח לפגיעה בשירות הניתן לציבור ולייקור העלויות החלות על הציבור. 
תובנות אלו הועלו כהערות הציבור לאתר החקיקה הממשלתי.
נעדכנכם בהתפתחויות.                                                                                                            

תוכן שנוצר על-ידי בינה מלאכותית עשוי להיות שגוי.]
בברכה,
דודי גיל, מנכ"ל
ארגון חברות ההסעה בישראל

